સામાન્ય રીતે પરીક્ષાઓના પરિણામ બાદ બાળકો વેકેશનમાં નાની-મોટી ભૂલો કરતા હોય છે. જેને કારણે અનેક બાળકોને નુકસાન સહન કરવાનો વારો આવે છે. આથી વેકેશનમાં બાળકો ટી.વી. અને મોબાઈલમાં જ રચ્યાપચ્યા ન રહે તે માટે સંસ્કાર સિંચન મહાશિબિરનું આયોજન કરાયુ હતું. સુરેન્દ્રનગર-ભારત સ્થાનિક જૈન સંઘ દ્વારા અને જિન આજ્ઞા જૈન શાળાના સંયુક્ત ઉપક્રમે વેકેશનમાં દર રવિવારે સવારે ૮.૦૦ થી ૧૧.૦૦ કલાક સુધી શિબિર યોજાઈ રહી છે. આ શિબિરમાં ૫૦૦થી વધુ બાળકો ઉપસ્થિત રહી સંસ્કારોનું સિંચન અને ધાર્મિક જ્ઞાન પ્રાપ્ત કરી રહ્યા છે. બાળકોનું જીવન વિનય, શિસ્ત, વડીલો સાથેનું વર્તન વગેરે નાની નાની બાબતોનું માર્ગદર્શન આપવામાં આવે છે.